open-index/open-wikipedia-markdown huggingface dataset:
Besk rørsopp

**Besk rørsopp** (*Boletus calopus*) er en art i slekten steinsopper (*Boletus*). Soppen er svakt giftig som rå, og kan derfor føre til fordøyelsesproblemer. Soppen anses ikke som spiselig.

## Kjennetegn
Besk rørsopp har en lysegrå, halvkuleformet hatt. Hatten er opptil 15 cm i diameter. Hatten er tørr og fløyelsmyk. Rørene er hos unge sopper lysegule, men blir senere olivengule til olivengrønne. Rørene blir ved trykk blågrønne. Stilken er fortykket til sylindrisk. Stilken er lysegul øverst, med rødt årenett. Videre nedover er stilken karminrød. Soppen har gulhvitt kjøtt, som ved overskjæring blir svakt blåfarget .

## Galleri

Boletus.calopus2.-.lindsey.jpg|Gult rørlag
Botanical Garden Gothenburg and Anggårdsbergen 13.08.2017 Bitter Beech Bolete - Caloboletus calopus (37339639122).jpg|Rørlaget blåner ved trykk
Schoenfussroehrling (1).JPG|Stilkens årenett
Botanical Garden Gothenburg and Anggårdsbergen 13.08.2017 Bitter Beech Bolete - Caloboletus calopus (37339640862).jpg|Hatthuden er lys og tørr
Caloboletus calopus.jpg|Fruktkjøttet blåner


## Referanser


## Eksterne lenker
* 
*
Satansopp

**Satansopp** (*Rubroboletus satanas*) er en art i slekten *[[Rubroboletus]]*. Soppen er giftig og anses *ikke* som mat. Soppen er rødlistet fordi den er svært sjelden. Det finnes ikke dokumentert funn i Norge, men det har vært funn i Sverige. 

## Kjennetegn
Satansoppen har halvkuleformet hatt, inntil 25 cm i diameter. Hatten er lysegrå til gulgrå, senere lysebrun. Overflaten på hatten er matt og tørr. Rørene er gule, med oransje til karminrøde porer som blåner ved trykk. Stilken er gulaktig, senere karminrød i midten og har gult årenett øverst. Kjøttet er gulhvitt og blåner sakte ved overskjæring. Soppen lukter urin som ung, senere råttent .

## Referanser


## Eksterne lenker
* 
*
Nozomi Tanaka

**Nozomi Tanaka** (født 1999) er en japansk friidrettsutøver som konkurrerer i mellom- og langdistanseløp. Hun vant 3000 meter under U20-VM i friidrett 2018.

## Idrettskarriere
### Sesongen 2015
Tanaka deltok i Ungdomsasiamesterskapet i friidrett 2015 (U18), som ble arrangert i Doha i Qatar. Der fikk hun sølv på 1500 meter, drøye fem sekunder bak Dalila Abdulkadir Gosa som vant denne øvelsen.

### Sesongen 2016
Tanaka kom på andreplass på 1500 meter i det japanske mesterskapet i friidrett 2016, med ny personlig rekord på 4:15,43. Hun deltok på 3000 meter under U20-VM i friidrett 2016, og kom der på åttendeplass. 

### Sesongen 2017
Hun kom på fjerdeplass på 1500 meter i Kanaguri Memorial, og fikk bronse på samme distanse i Hyogo Relays. I det japanske mesterskapet i friidrett 2017 kom hun på sjetteplass på 1500 meter. Hun deltok på 1500 meter under Asiamesterskapet i friidrett 2017, og kom der på fjerdeplass på 1500 meter. Hun fikk bronse på 2000 meter under DécaNation, med ny personlig rekord på 5:53,47, og vant 3000 meter under 72nd National Sports Festival i Matsuyama. 

### Sesongen 2018
I april kom hun på andreplass på 1500 meter under Kanaguri Memorial, og hun kom på tredjeplass i Hyogo Relays i Koba og Golden Games i Nobeoka. Hun løp 3000 meter under Golden Grand Prix 2018 i Osaka, og vant 3000 meter under U20-asiamesterskapet i friidrett 2018 i Gifu i Japan. 

Hun satte personlig rekord på 5000 meter under Japansk mesterskap i friidrett 2018, med 15:31,65, og kom der på andreplass. Hun deltok også på 1500 meter, der hun kom på sjetteplass i sitt forsøksheat, og nådde ikke finalen. Hun vant 3000 meter under U20-VM i friidrett, med ny personlig rekord på 8:54,01.

Hun representerte *Asia-Pacific* under Kontinentalcupen i friidrett 2018, der hun deltok på 3000 meter, men hun ble eliminert før siste runde og fullførte ikke løpet.

### Sesongen 2019
Tanaka deltok i VM i terrengløp 2019 i Danmark, og kom der på 39.-plass individuelt i seniorklassen. I lagkonkurransen kom Japan på 12.-plass. I april deltok hun i Asiamesterskapet i friidrett 2019, og kom der på sjetteplass på 5000 meter. Hun deltok i Japansk mesterskap på 10 000 meter 2019 i Osaka i mai, hennes første 10.000 meter i et større mesterskap, og kom der på sjetteplass. Tiden hennes ble 32:25,81. 

### Sesongen 2021
I 2021 representerte hun Japan på øvelsen 1500 meter under Sommer-OL 2020 arrangert i Tokyo, og kom på 8. plass. Tanaka deltok også på meter under de samme lekene, men klarte ikke å kvalifisere seg til finalen.

## Referanser


## Eksterne lenker
* 
*  Profil hos ARRS
GoFundMe

**GoFundMe** er en folkefinansierings-plattform som innbyr til pengeinnsamling for helseutgifter, utdannelse, samfunnsprosjekter, sportsaktiviteter, nødhjelp, kjæledyr og annet. Fra stiftelsen i 2010 til 2017 har over 50 millioner givere donert over fem milliarder dollar gjennom over to millioner innsamlingsaksjoner.

I 2018 gjorde GoFundMe det mulig for nordiske brukere å ta i bruk tjenesten til å samlet inn penger. Selskapet er basert i Redwood City, California, med kontorer i San Diego og Dublin, og med operasjoner i Frankrike, Spania, Tyskland og Storbritannia.

## Referanser


## Eksterne lenker
*
La Dura Dura

***La Dura Dura*** («Den harde harde») er en sportsklatrerute i Oliana i Catalonia, Spania. Den ble førstebesteget av den tsjekkiske klatreren Adam Ondra 7. februar 2013, og gitt graden 9b+, på det tidspunktet regnet som verdens vanskeligste sportsklatrerute. Ruta ble repetert av den amerikanske klatreren Chris Sharma én måned senere. Sharma bekreftet graden på ruta, noe som gjorde *La Dura Dura* til verdens første repeterte, dvs. besteget av flere enn én klatrer, og bekreftede 9b+.

Bestigningen av *La Dura Dura* ble kjent i klatreverdenen på grunn av den vennlige «konkurransen» mellom Ondra og Sharma under øvingen på ruta. *La Dura Dura* ble opprinnelig boltet av Sharma i 2009, men gitt opp som for hard. Ondra, som hadde etablert verdens første 9b+ i 2012, ''Change'' i Flatanger, gjorde *La Dura Dura* til sitt neste mål, noe som inspirerte Sharma til igjen å prøve på en bestigning. Sammen og hver for seg jobbet de på ruta i halvannet år fram til bestigningene i 2013, og utvekslet løsninger på de mange krevende sekvensene med hverandre underveis.

På tross av at *Change* og *La Dura Dura* har samme grad, regner Ondra ruta i Oliana til å være et hakk hardere enn *Change*. Fram til Ondra førstebesteg ''Silence'' i Flatanger høsten 2017, ble *La Dura Dura* regnet som verdens hardeste rute.

I juni 2022 ble flere av klatrerutene i Oliana ødelagt av skogbrann i området under klippen. Det er uklart i hvor stor grad brannen har endret steinen og takene på *La Dura Dura*. 

## Referanser
Johan Einar Unger

**Johan Einar Unger** (født 4. september 1831 i Christiania, død 19. mai 1911) var en norsk prest og tidlig tilhenger av landsmålet.

## Liv
Han var sønn av sogneprest i Kvinnherad Elias Børge Unger (1795–1854) og Karen Sophie Gaarder (1799–1884), og halvbrorsønn av filologen Carl Richard Unger.

Han studerte privat til *[[examen artium]]*, ble student i 1851 og *[[cand. theol.]]* i 1858. Etter noen år som privatlærer i Bergen ble han i 1864 utnevnt til personalkapellan i Vikøy (Vikør, dagens Kvam). I 1871 ble han residerende kapellan i Hamre (Hammer) og i 1878 sogneprest i Kvinnherad. Fra 1897 var han dessuten prost i Sunnhordland prosti.

Unger skrev artikler i *[[Illustreret Nyhedsblad]]*, *[[Ferdamannen]]*, *[[Svein Urædd]]* og *[[Luthersk Kirketidende]]*. Da han bodde i Bergen kom han med i Vestmannalaget og ble en forkjemper for landsmålet. Han kan ha vært den første presten som holdt preken på landsmål i kirken. Han skrev også forordet til Georg Griegs anonyme oversettelse til landsmål av Markusevangeliet («Evangelium etter Markus»). Sammen med Olav Lofthus drev han en periode en folkehøyskole i Vikøy. I 1911 ga han ut en bok med *Minne og dikt*.

## Litteratur
* «Unger, Johan Einar», i 
* «Unger, Johan Einar», i 

## Eksterne lenker
*
IPhone 5c

**iPhone 5c **er en smarttelefon utviklet av Apple og inngår i en generasjon av mellomdyre iPhones. Apple lanserte modellen den 10. september 2013 i Cupertino på Apple Campus. iPhone 5c fås med enten 8, 16 eller 32 GB lagringsplass.

## Design
iPhone 5c er den første iPhone som er laget i en lang rekke farver. iPhone 5c kan fås i hvit, blå, gul, rosa og grønn, alle med sort forside. Baksiden er laget av hard plast, tilsvarende de eldre iPhone-modellene (iPhone, iPhone 3G og iPhone 3GS).

## Referanser
Nils Juel

**Nils Juel** (1831–1897) var en norsk stortingsrepresentant og eier av gården Halsnøy kloster.

## Liv
Nils Juel ble født 15. mai 1831 på Halsnøy kloster i Kvinnherad. Han nedstammet fra kammerråd Andreas Juel (1722–1777), som hadde kjøpt Halsnøy kloster i 1758. Foreldrene var premierløytnant Andreas Juel og Anne Engelhart Smith.

Som ung mann fikk han jordbruksutdannelse ved akademiet i Hohenheim i Württemberg og overtok familieeiendommen Halsnøy kloster i 1868. Samme år åpnet han en folkehøyskole der sammen med Wollert Konow (SB). Han utviklet gården til et mønsterbruk.

Politisk tilhørte Juel den radikale fløyen av Venstre. Han ble valgt som representant for Søndre Bergenhus amt til Stortinget i 1873 og ble senere gjenvalgt helt til 1888, da han falt ut. I 1879 var han en av de såkalte «30 tyrannene», en forening av bonderepresentanter omkring Søren Jaabæk. I 1886 gikk han sammen med Jaabæk om å foreslå alminnelig stemmerett, og i 1888 ble han den første som foreslo en statlig folketrygd.

Alt fra 20-årsalderen var Juel en ivrig målmann.

Han døde i Kvinneherad 21. juli 1897, i en alder av 66 år.

## Referanser


## Litteratur
* Bernt A. Nissen: «Juel, Niels», i 

## Eksterne lenker
*
Mermaids – hvordan selge sko til en havfrue

***Mermaids*** er en amerikansk spillefilm som hadde kinopremiere den 14. desember 1990 i USA. Filmens hovedroller spilles av Cher, Bob Hoskins, Winona Ryder og Christina Ricci i sin første film.

## Handling
Filmen fortelles av Charlotte Flax (Ryder), en 15-åring pike som flytter med sin mor, Rachel (Cher), og lillesøster, Kate (Ricci), fra Oklahoma til Massachusetts sommeren 1963. Rachels angst for forpliktelser påvirker hennes barns liv negativt, og mye av filmen handler om Charlottes dårlige forhold til Rachel. Charlottes kamper med sin kvinnelighet setter rammen for filmens klimaks, som omfatter et tap av uskyld og en nær-døden-opplevelse for Kate. Dessuten motstår Rachel en romanse med Lou Landsky (Hoskins), som eier en skoforretning i byen.

## Skuespillere
* Cher som Rachel Flax ("Mrs. Flax")
* Bob Hoskins som Louis "Lou" Landsky
* Winona Ryder som Charlotte Flax
* Michael Schoeffling som Joseph "Joe" Poretti
* Christina Ricci som Kate Flax
* Caroline McWilliams som Carrie

## Referanser


## Eksterne lenker
*
Mermecolion

**Myrmecoleon** er et asiatisk fabelvesen med løvehode og en kjempemessig maurkropp. Ifølge legenden døde dette vesenet kort etter fødselen, ettersom maurkroppen ikke tålkte det kjøtt som løvehodet spiste, og løvehodet ikke tok til seg av den planteføde som maurkroppen trengte.

Andre varianter ville ha det til at vesenets genitalia hadde vokst frem helt feil.

Dette selsomme vesen er sannsynligvis frukten av en feiloversettelse av det hebraiske ord for løve; et ord som man kunne lese slik at tanken går til en løve/maur-hybrid. I Det gamle testamente (nærmere bestemt i Jobs bok 4,11) står det: «Løven omkom av mangel på rov». Den hebraiske tekst benytter ordet  *layisj* for ‚løve‘. Dette ordet, som er et sjeldent ord for løve, har muligens utløst feilen. Uansett finner man fabelvesenet atter i det greske kristne verk *[[Physiologus]]* fra 400- eller 500-tallet e.Kr.

I Septuaginta-versjonen av Bibelen er det et ord for en arabisk løve som Aelian og Strabon kaller *myrmex*, men i Hellas betyr myrmex «maur», og slik kan man tenke seg ordlyden «Den gamle maurløven omkom av mangel på rov». Denne (helgarderende) feiloversettelsen vokster så til et fantasivesen som bant sin plass i middelalderske bestiarier.

## Referanser


## Litteratur
* Jorge Luis Borges: *The Mermecolion.* I: *The Book of Imaginary Beings.* Dutton, 1969, s. 157.
* G. C. Druce: *An Account of the Mermecolion or Ant-Lion.* I: *Antiquaries Journal*, III (1923) 347–364.
*  Josy Marty-Dufaut: *Les animaux du Moyen Âge réels et mythiques*, i: *Autres temps*, 2005, ISBN 2845211651
*F. Zambon, *Il Fisiologo*
*Isidor av Sevilla: *Etimologie*
*L. Morini: *Bestiari Medievali*
*R. Barbe - A. Riches: *Animali*
Latvias museum for utenlandsk kunst

**Latvias museum for utenlandsk kunst** (på latvisk: *Mākslas muzejs RĪGAS BIRŽA*) er et museum i Riga i Latvia og en del av Latvias nasjonale kunstmuseum. Det ble etablert i 1920 og inneholder landets største samling av ikke-latvisk kunst datert fra 5000 f.Kr. til i dag. Selve bygningen, **Rigas børs**, er oppført 1852–1855 og er tegnet av arkitekten Harald Julius von Bosse. 

## Bygningen
I første halvdel av 1800-tallet utviklet Riga seg hurtig som handelssentrum. Byens kjøpmenn etablerte samtidig en felles organisasjon, *Børskomiteen*, med hovedsete i byens rådhus. I 1847 ble det besluttet å overlate hele bygningen til byens institusjoner, og i stedet oppføre en ny bygning med plass til byens laug, børskomiteen og et teater.

Husets fasade er utført i terrakotta, med skulpturer og annen dekor av allegorisk karakter. Denne delen av prosjektet ble ledet av den danske billedhuggeren David Jensen. Bygningen ble innviet 26. mai 1856, med den russiske tsar Aleksander II til stede.

24. januar 1980 startet en brann i den øvre utstillingsetasjen i bygningen. Den påfølgende renoveringen stoppet opp i 1982. Mellom 2008 og 2011 ble bygningen restaurert.

## Samlingene
Nederlandsk og flamsk malerkunst er godt representert i museets samlinger. De eldste bildene er fra 1500-tallet og de mest kjente nederlandske kunstnerne er landskapsmalerne Pieter de Molyn, Jan Porcellis og Solomon Van Ruysdael.
I samlingen av fransk malerkunst er særlig 1800-tallet representert. Impresjonisten Claude Monets bilde *Vinterlandskap* fra hans besøk i Norge i 1895 hører til museets viktigste attraksjoner. Belgisk kunst er representert med verk fra tidlig 1900-tall; museet fikk 55 malerier etter en utstilling i Riga i 1932. Fra Italia har museet bilder fra 16- og 1700-tallet, bl.a. er kunstneren Luca Giorano representert. Også tysk malerkunst er representert.
 
Samlingen inneholder også verk av den norske kunstneren J.C. Dahl.

## Samlingens historie
Museets samling av utenlandsk kunst består av flere private samlinger fra det 19. og 20. århundre. Den første private samlingen som ble gitt til Riga by var fra Nikolaus von Himsel (1729-1764). Han var tyskbaltisk lege, og hadde samlet mange orientalske kunstverk med tanke på å lage et wunderkammer. Deretter fulgte en større donasjon fra Domenico de' Robbiani (1793–1889), en italiensk kjøpmann bosatt i Riga. Denne samlingen omfattet kunstverk fra Nederland, Tyskland og Frankrike. Så kom samlinger fra Reinhold Schilling (1819–1888) (30 maleri) og Kerkovius (26 verker). Den største enkeltgave til museet er Friedrich Wilhelm Brederlos samling (1779–1862). Hans gave var 201 malerier, hvorav 70 av nederlandsk opprinnelse.

## Referanser


## Eksterne lenker
* 
* 
* Latvian Museum of Foreign Art 
* The Art Museum RIGA BOURSE at Google Cultural Institute
Camryn Rogers

**Camryn Rodgers** (født 1999) er en canadisk friidrettsutøver som konkurrerer i kastøvelser som kulestøt, sleggekast og diskoskast. Hun vant sleggekast i U20-VM i friidrett 2018.

## Idrettskarriere
### Sesongen 2013
Rodgers kom på andreplass i sleggekast (3 kg) det canadiske U16-mesterskapet i friidrett, med 53,30 meter.

### Sesongen 2014
Hun vant kulestøt (3 kg) under Harry Jerome Indoor Classic innendørs, og vant også sleggekast i Ken Shannon Invitational utendørs. I delstatsmesterskapet for Britisk Columbia vant hun kulestøt (3 kg), og fikk sølv i sleggekast (3 kg). Hun kom på andreplass i sleggekast i det canadiske U16-mesterskapet i friidrett. 

### Sesongen 2015
I det canadiske juniormesterskapet i friidrett i 2015 fikk Rodgers sølv i sleggekast. Hun vant sleggekast og kulestøt (3 kg) i delstatsmesterskapet for Britisk Columbia, og fikk sølv i sleggekast og fjerdeplass i kulestøt og diskos under Western Canada Games. 

### Sesongen 2016
Hun deltok i University of Washington Open innendørs i Seattle i USA, og fikk der bronse på 20 lbs vektkast. Hun deltok også i kulestøt, og kom der på åttendeplass. Hun vant kulestøt og sleggekast i Simon Fraser University Invite i Canada, og vant kulestøt og kom på andreplass i sleggekast i Ralph Vernacchia Meet på Western Washington University i USA. Hun vant også begge disse øvelsene i Dylan Armstrong Classic og Jesse Bent Memorial. 

I det canadiske juniormesterskapet i friidrett (U20) vant hun kulestøt, med ny personlig rekord på 13,77 kg, og hun vant også sleggekast. Hun representerte Canada under U20-VM i friidrett 2016, og kastet der 53,58 meter i slegge, som var 24. beste resultat i kvalifiseringsrunden, og nådde ikke finalen. Hun deltok også det canadiske ungdomsmesterskapet (U18), og vant der sleggekast. Hun kom på andreplass i kulestøt, med ny personlig rekord med 3 kg kule på 15,85 meter.

### Sesongen 2017
Rodgers vant sleggekast under SFU Emilie Mondor Invite i Burnaby i Canada, og vant også samme øvelse i Oregon Relays og UBC High Performance. Hun deltok i Ralph Vernacchia Meet i USA, og vant der sleggekast og kulestøt. Hun vant også sleggekast og kulestøt i High School-delstatsmesterskapet i Britisk Columbia. Hun vant sleggekast i det canadiske juniormesterskapet i friidrett, og ble tatt ut til å delta i Panamerikansk U20-mesterskap 2017 i Peru. Der vant hun sleggekast, foran Ayamey Medina fra Cuba og Mariana García fra Chile. 

### Sesongen 2018
Hun satte personlig rekord i sleggekast med 65,61 meter da hun vant Brutus Hamilton Invitational i USA i april. Hun deltok i U20-VM i friidrett 2018, og greide kravet til direkte kvalifisering til finalen i sitt første kast, da hun kastet 62,99 meter. Dette kastet ble etter kvalifiseringen dømt til ugyldig, dermed stod hun uten gyldige kast i kvalifiseringen. Men, etter at Canada klagde på avgjørelsen avgjorde juryen at hun likevel fikk kaste i finalerunden. Der vant hun mesterskapet, med 64,90 i sitt første kast.

### Sesongen 2022
Hun tok sølv i slegge i VM i friidrett 2022 i Eugene.

### Sesongen 2024
Hun tok gull i slegge i Sommer-OL 2024 i Paris.

## Referanser


## Eksterne lenker
* 
* Profil hos Cal Athletics
Robert Napier

**Robert Napier** er navnet til flere personer:

* Robert Napier (1560–1637), en engelsk handelsmann
* Robert Napier (1791–1876), en skotsk ingeniør
* Robert Napier (1810–1890), en britisk offiser
Farmen: sesong 14

**Farmen 2018** er den fjortende sesongen av den norske reality-tv-serien *[[Farmen]]*. Innspillingen foregikk i Finnskogen, nærmere bestemt på Gjedtjernet gård i Grue. Opptakene ble gjort sommeren og høsten 2018. Sesongen hadde premiere på TV 2 den 25. september 2018,  mens finalen ble sendt 9. desember 2018. Gaute Grøtta Grav var programleder. 

Nytt i denne sesongen var at utstemte deltakere fikk en sjanse til kjempe seg tilbake på farmen ved å delta i en sidekonkurranse. Dette gikk ut på at de måtte oppholde seg på en alternativ gård kalt "Torpet". Der var det også tre tidligere Farmen-deltakere som hadde en sjanse til å bli en del av konkurransen. Deltakerne på Torpet måtte jevnlig delta i dueller der en gikk ut, noe som medførte at det aldri var mer enn fire deltakere der. Etter en vist antall uker skulle de tre siste kjempe sammen i en finale der vinneren fikk komme tilbake til hovedkonkurransen.

To deltakere trakk seg underveis.

Tonje Garvik vant denne sesongen da hun slo Kjetil Nørstebø 11-10 i finalen. Finalespørsmålene bestod av ti oppgaver der to var praktiske, syv teoretiske og en blandingsoppgave. Tonje startet med to kniver, mens Kjetil hadde tre (etter at han ble deltakernes valg). Etter at omgangen var over stod de likt med ti rette hver. Det ble derfor et ekstra spørsmål der de skulle navngi eksakt dato når første verdenskrig sluttet. Den oppgaven var det kun Tonje som svarte riktig på.

Finalen ble preget av oppvaskmøter, dårlig stemning og anklager om finalejuks. Anklagene om juks ble rettet mot produksjonsselskapet Strix og kom fra finalist Kjetil Nørstebø som mente det hadde foregått et skitten spill i kulissene. Anklagene gikk ut på at den andre finalisten, Tonje Garvik, skal ha fått vite deler av finalespørsmålene på forhånd og at det skal har vært tette bånd mellom henne og noen i produksjonen. TV 2 avviste anklagene 

## Deltakere

## Utfordrere
 De utfordrerne som ble valgt som fullverdige deltakere av Farmen

## Uke for uke
 Vinner av tvekamp

## Fotnoter


## Referanser
Bjertnestunet

**Bjertnestunet** er et tettsted i Nes kommune i Akershus. Tettstedet har  innbyggere per 1. januar . Drøye to kilometer vest ligger nærmeste tettsted, Opakermoen. Bjertnestunet ligger omtrent ni kilometer øst for Vormsund og åtte kilometer nordøst for kommunesenteret Årnes. Bjertnestunet er en del av det større området Oppaker som er poststed med adresse «2166 OPPAKER». Bjertnes var tidligere et viktig knutepunkt, med ferjeleie over Glomma til Seterstøa på Eie.

Bjertnestunet er et nylig etablert boligområde, og det er ikke fastsatt noen tid for ferdigstillingen av Bjertnestunet-prosjektet. Boligbyggingen startet opp sommeren 2009, og boligområdet ble opprinnelig regulert for inntil 350 boliger. Dette skal etter en ny plan utvides med ytterligere 200 boliger. Bjertnestunet ble i 2017 første gang registrert av SSB som eget tettsted, da med  innbyggere. Bjertnestunet har også egen småbåthavn.

## Referanser


## Eksterne lenker
*
Andreas Høyer

**[[Andreas Høyer]]** (1742–1817) var en dansk–norsk jurist, diplomat og embetsmann som var amtmann i Hedmark fra 1789 til 1802. 

Han var født i Kristiansand som sønn av kjøpmannen Svennik Høyer, og tok juridisk eksamen i 1760. 
Han var sekretær i Utenriksdepartementet i København fra 1771 og ble chargé d'affaires i Stockholm i 1780. Han tok avskjed fra den diplomatiske tjenesten i 1785. I 1777 ble han kanselliråd.

Mens han var i Hedmark bodde han på Ringnes gård i Stange.
## Referanser
Frederikssund kommune (1970–2006)

**Frederikssund kommune** er en tidligere kommune i forhenværende Frederiksborg amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen innlemmet i den nye storkommunen Frederikssund kommune i Region Hovedstaden sammen med Jægerspris kommune, Skibby kommune og Slangerup kommune.

## Borgermestre
* Knud B. Christoffersen (S) 1994–2006
* Jørgen Christiansen (S) 1986–1994
* Hans Weirum (K) 1982–1986
* Jørgen Christiansen (S) 1970–1982

## Referanser
Hillerød kommune (1970–2006)

**Hillerød kommune** er en tidligere dansk kommune i Frederiksborg amt på Nordsjælland, opprettet ved Kommunalreformen (1970) fra 1. april 1970. Etter Kommunalreformen i 2007 gjeldende fra 1. januar 2007 inngikk den sammen med tidligere Skævinge kommune i nye Hillerød kommune i Region Hovedstaden.

## Borgermestre
* Nick Hækkerup (S) 2000–2006
* Jens S. Jensen (S) 1998–2000
* Valborg Sandberg (V) 1994–1998
* Jens S. Jensen (S) 1984–1994
* Toke Stokholm (K) 1970–1984

## Referanser
Eliteserien i håndball for menn 2018/19

**[[Eliteserien i håndball for menn]] 2018/19** er den 53. sesongen av den norske eliteserien i herrehåndball.

Ligaen består av de 9 beste lagene fra Eliteserien 2017/18, de to beste lagene fra 1. divisjon 2017/18 samt vinneren av fjorårets kvalifiseringskamp. Sesongen startet 5. september 2018 med fire kamper, og blir avsluttet med en full runde 17. mars 2019.

De åtte første plassene kvalifiserer seg til sluttspill, mens tiendeplass må ut i kvalifiseringskamp mot tredjeplassen i 1. divisjon 2018/19 for å beholde plassen i Eliteserien.

## Tabellen

## Sluttspill

## Kvalifisering

Haslum vant 60&ndash;58 sammenlagt og beholdt dermed plassen i Eliteserien.

## Referanser


## Eksterne lenker
*
Health Impact News

**Health Impact News** (**healthimpactnews.com**) er et nettsted opprettet i 2010 av Brian Shilhavy som også er redaktør. Nettstedet publiserer artikler relatert til alternativ behandling, og går mot mange av de offisielle helserådene og skolemedisinsk behandling. Nettstedet *Vaccine Impact* er nært knyttet til Health Impact News.

Health Impact News regnes som gjennomgående uetterrettelig og uvitenskapelig, og har særlig fått oppmerksomhet for å spre falske nyheter og konspirasjonsteorier om vaksiner.

## Se også
*Vaksineskepsis

## Referanser


## Eksterne lenker
*
Spesialsykehuset for rehabilitering

**Spesialsykehuset for rehabilitering** har flere betydninger:

* Spesialsykehuset for rehabilitering (SSR) i Kristiansand, tidligere Kongsgård sykehus
* Spesialsykehuset for rehabilitering (SSR) i Stavern, tidligere Kysthospitalet
Hodepine knyttet til hode- og/eller nakke traume

**Hodepine knyttet til hode- og/eller nakke traume** tilhører gruppen med sekundære hodepiner (ICHD gruppe 5) og inkluderer seks undergrupper, hvorav to med flere former. Dette er hodepine som også kjent som **posttraumatisk hodepine** og **kraniotomihodepine**, en sekundær hodepine som er forårsaket av traume eller skade i hodet eller nakken. Tilstanden utgjør ifølge klassifiseringsverktøyet til International Headache Society (IHS), ICHD-3, gruppe 5 i del 2 av gjeldende versjon av ICHD.

## Inndeling
Sekundære hodepiner er synonym med del 2 og består i henhold til ICHD-3 av åtte grupper (gruppene 5–12). Dette er lidelser der hodesmerten i seg selv er sekundær til andre lidelser, for eksempel en tumor, blødning eller en annen skade.

* Sekundære hodepiner
** (5) Hodepine knyttet til hode- og/eller nakke traume
*** (5.1) Akutt hodepine som følge av en traumatisk hendelse til hodet
**** (5.1.1) Akutt hodepine som følge av en moderat eller alvorlig traumatisk hendelse til hodet
**** (5.1.2) Akutt hodepine som følge av en mild traumatisk hendelse til hodet (typisk hjernerystelse og lignende)
*** (5.2) Vedvarende hodepine som følge av en traumatisk hendelse til hodet
**** (5.2.1) Vedvarende hodepine som følge av en moderat eller alvorlig traumatisk hendelse til hodet
**** (5.2.2) Vedvarende hodepine som følge av en mild traumatisk hendelse til hodet
*** (5.3) Akutt hodepine som følge av whiplash (nakkesleng)
*** (5.4) Vedvarende hodepine som følge av whiplash (nakkesleng)
*** (5.5) Akutt hodepine som følge av kraniotomi (åpning av skallen)
*** (5.6) Vedvarende hodepine som følge av kraniotomi (åpning av skallen)
** (6) Hodepine knyttet til kraniale eller cervikale vaskulære forstyrrelser
** (7) Hodepine knyttet til ikke-vaskulære intrakraniale forstyrrelser
** (8) Hodepine knyttet til bruk eller avsluttet bruk av ulike substanser (medikamentell hodepine, medikamentoverforbrukshodepine)
** (9) Hodepine knyttet til infeksjon (infeksjonshodepine)
** (10) Hodepine knyttet til forstyrrelse i homeostasen (homeostasehodepine)
** (11) Hodepine eller ansiktssmerter knyttet til sykdommer i kraniet, nakke, øyne, ører, nese, bihuler, tenner, munn eller andre ansikts- eller kraniale strukturer
** (12) Hodepine knyttet til psykiske lidelser (psykiske hodepine)

## Referanser
Jonas Nordin

**Jonas Nordin** (født 1968) er en svensk historiker, forfatter og professor i bok- og bibliotekshistorie ved Lunds universitet siden 2018.

## Biografi
Jonas Nordin disputerte ved Stockholms universitet på doktoravhandlingen *Ett fattigt men fritt folk: nationell och politisk självbild i det svenska riket från sen stormaktstid till slutet av frihetstiden* i 2000.

I oktober 2018 ble Jonas Nordin tildelt professoriatet i bok- og bibliotekshistorie ved Lunds universitet.

Tidigere var han forsker ved Kungliga Biblioteket i Stockholm.

Nordin har vært gjesteforsker ved Københavns Universitet og redaktør i tidsskriftet Historisk tidskrift.

Nordin har primært forsket på svensk 1600- og 1700-tallshistorie. 

## Bibliografi
**Kodex: Boken i medeltidens Sverige* (redaktør), Mediehistoriskt arkiv, Lund, 2022,  ISBN 978­91­985800­7­5
**Versailles: slottet, parken, livet*, Norstedts, Stockholm 2013, 
**Frihetstidens monarki. Konungamakt och offentlighet i 1700-talets Sverige*, Atlantis, Stockholm 2009,  
**Ett fattigt men fritt folk. Nationell och politisk självbild i Sverige från sen stormaktstid till slutet av frihetstiden*, B. Östlings bokförl. Symposion, Eslöv 2000, 

## Priser og utmerkelser
* Cliopriset (2003)

## Kilder
*Om Jonas Nordin på Kungliga Bibliotekets webbplats

## Eksterne lenker
*Jonas Nordin: ''Erik Dahlberghs Sverigebild sannare än sitt rykte'' i Svenska Dagbladet den 20 december 2015 
*Jonas Nordin: ''Forsskål lade grunden för det fria ordet'' i Svenska Dagbladet den 10 juli 2013
Skjærefjel

**Skjærefjel** eller **skjærefjøl** er et underlag brukt til å skjære noe på, især mat og råvarer. Skjærefjeler finnes i flere ulike materialer, som tre, plast og glass.

Fjeler brukt til å skjære brød på kalles gjerne **brødfjeler**, mens fjeler som brukes til å skjære kjøtt eller fisk ofte kalles **spikkefjeler**, også skrevet **spekefjel** på riksmål.

## Se også
* Skjærematte

## Referanser
Kirsten Jensen

**Kirsten Jensen** (født 11. mars 1961 i Esbønderup) er en dansk politiker (S) og journalist. Fra 2018 er hun borgermester i Hillerød kommune. Jensen innehadde samme post fra november 2007 da hun overtok borgermesterposten etter Nick Hækkerup, da han ble valgt til Folketinget. Hun var borgermester til 2014. 

Fra 1989 til 1999 var hun medlem av Europaparlamentet.

## Referanser
 
 

 


## Eksterne lenker
*
I forgårs

**I forgårs** er en betegnelse på dagen før i går.

## Ortografi
*I forgårs* skal skrives som to ord på bokmål. På riksmål er både *iforgårs* og *i forgårs* tillatte former.

## Fakta om i forgårs
I forgårs var det .
* hadde navnedag i forgårs.
* hadde nasjonaldag i forgårs.
*I forgårs var det .

## Referanser
Myndigheten för digital förvaltning

**Myndigheten för digital förvaltning** (**Digg**) er et svensk statlig forvaltningsogan etablert 1. september 2018 under Finansdepartementet. Det har som oppgave å:

* samordne og støtte forvaltningens felles digitalisering (med unntak for Regeringskansliet, Säkerhetspolisen, Fortifikationsverket, Försvarshögskolan samt myndigheter som hører til Försvarsdepartementet)
* ha ansvar for forvaltningens felles digitale infrastruktur (blant annet elektronisk identifikasjon og elektronisk signatur, sikre digitale forsendelser, efaktura, felles standarder og format innen sitt ansvarsområde)
* bistå regjeringen med underlag for utviklingen av digitaliseringen av den offentlige forvaltningen

Videre skal Digg blant annet fremme at det ved forvaltningens felles utvikling av digitale tjenester tas hensyn til brukeres behov.

## Referanser


## Eksterne lenker
*
Vinterhage

**Vinterhage** eller **hagestue** er et værelse på bakkeplan som fungerer som et innendørs hageanlegg eller stort veksthus, også om vinteren. Det vender mot og har en dør ut til den tilhørende hagen utendørs. Vekstene i vinterhagen er ofte plantet i krukker og flyttes iblant ut om sommeren, tilsvarende et orangeri.

## Hagestue vs. vinterhage
Det skilles iblant mellom hagestue og vinterhage. Noen definerer en *hagestue* som en uisolert eller delisolert innretning som typisk forlenger sommeren en halv måned i hver ende av sommeren («3 sesongs»), mens en fullisolert *vinterhage* er så godt isolert at den kan brukes med behagelig innetemperatur hele året («4 sesongs»). Under en slik definisjon kan en vinterhage åpnes opp mot resten av huset også om vinteren uten stort varmetap.

### Varmegjennomgang
Varmegjennomgangskoeffisienten (også kalt U-verdien) kan brukes for å skille hvor godt isolert en hagestue eller vinterhage er.

## Referanser
Boverket

**Boverket** er et svensk statlig forvaltningsogan med hovedkontor i Karlskrona.

Boverket er en myndighet for samfunnsplanlegging, byutvikling, bygging og boliger. Det gir ut ulike regelverk og håndbøker, som er mer eller mindre bindende, kalt Boverkets byggregler (ofte forkortet BBR). Det tlsvarer det som tidligere var *svensk byggnorm*. Boverket gir også ut Boverkets konstruktionsregler (BKR), Bestämmelser för stålkonstruktioner (BSK), Bestämmelser för betongkonstruktioner (BBK) og Europeiska konstruktionsstandarder (EKS) med utgangspunkt i den svenske plan- og byggeloven og energideklarasjonsloven.

## Riksarkitekt
Riksarkitekten er siden 2018 en virksomhet i Boverket med oppgave å inspirere og drive frem utviklingen for at offentlige og private aktører skal høyne den arkitektoniske kvaliteten i det som bygges og skape gode livsmiljøer. Riksarkitekten skal også veilede landsting, kommuner og private aktører for å skape en god gestaltning av helsevesenets samt skolers og førskolers fysiske miljø.

Boverket ble opprettet i 1988 gjennom en sammenslåing av Bostadsstyrelsen og Statens planverk. 

## Referanser


## Eksterne lenker
*
Nygle

**Nygle**, også skrevet *nugle* på riksmål, er en tapp i bunnen på en båt som man tar ut når båten står på land og skal tømmes for vann. 

Når båten kommer på land, blir nygla tatt ut slik at vannet kan renne ut. Når en båt blir satt til lagring, for eksempel i et naust, må den stå slik at alt vannet renner ut. På store båter kan det også være nyglehull fremme på båten.

## Referanser
De tretti tyranner (Norge)

:*Se også: [[De tretti tyranner]]*
**De tretti tyranner** var en diskusjonsklubb av stortingsrepresentanter omkring Peder Rinde og Søren Jaabæk, som kom sammen fra 1879 til 1882.

## Historie
På Stortinget i 1879 hadde en liten krets av bonderepresentanter begynt å holde egne møter for å diskutere sakene som var oppe. I 1880 ble denne kretsen omdannet til en diskusjonsklubb med faste møter hver uke. Den viktigste saken som ble tatt opp i møtene, var promulgasjonssaken, det vil si om Stortinget skulle erklære grunnlovsvedtaket i statsrådssaken for gjeldende lov til tross for kong Oscar IIs veto. Etter diskusjon meldte «de 30 tyrannene» fra til Venstres ledere Johan Sverdrup og Johannes Steen at de enstemmig var blitt enige om å støtte promulgasjonen av grunnlovsvedtaket.

I 1879, da det var bare 20 medlemmer, fikk kretsen navnet «tyvebanden» av Peter Rasmus Krag. I 1880 kalte ham dem «de 30 tyranner», etter de tretti tyranner i det gamle Athen. En annen gruppering av Venstre ble kalt «royalistene» fordi de holdt møter på Hotel Royal. De 30 tyrannene holdt derimot lukkede møter og ønsket at foreningens arbeid skulle være hemmelig. Jens Arup Seip mener at gruppen oppnådde en betydelig politisk slagkraft, fordi ingen sak kunne bli vedtatt som ikke de 30 tyrannene var enige i. De 30 tyrannene og «royalistene» ble dermed forløpere for dannelsen av partiet Venstre i den neste stortingsperioden.

Søren Jaabæk var lederen i foreningen, mens Peder Rinde var forretningsfører. Møtene ble som regel holdt hos Ole Evensen Hjelmstad. Jens Arup Seip mener at Rinde var den egentlige organisatoren av gruppen, mens Jaabæk var «alderspresident».

## Medlemmer
Peter Rinde og Wollert Konow nevnte følgende 30 stortingsmenn:

* Hans Kaxrud
* Gunder Frilseth
* Hans Chr. Furulund
* Knut Kirkhorn
* Wollert Konow (SB)
* Nils Juel
* Peder Rinde
* Andreas Guttormsen Egge
* Reiar Leer
* Iver Hvamstad
* Peder Eilertson
* Ole Evensen Hjelmstad
* Even Larsen Glestad
* Per S. Goverud
* Even Rejerson
* Johan Julius Olsen
* Søren Jaabæk
* Lars Knutson Liestøl
* Andreas Theodor Holm
* Ole Nilssen
* Jørgen Olafsen
* Hans Peter Bjering
* Johannes Lien
* Amund Olsen Huser
* Hans Øverland
* Jonas Mikal Ueland
* S.G.S. Wennberg
* Lars Bentsen
* Lars Soelberg
* Mikkel Rasmussen Vindal

## Referanser
Alexander Lange

**Alexander Lange** (født 5. juni 1792 på Akershus festning, død 6. januar 1867 i Christiania) var en norsk prest.

## Liv
Han var sønn av magasinforvalteren på Akershus festning, Christopher Andreas Lange (1744–1809), og Christiane Holst (1758–1812). I 1817 ble han gift med Christine Castberg (1799–1851), en søster av sogneprest Peter Harboe Castberg. Sønnen Alexander Lange (1827–1857) utdannet seg til prest og skulle overta en norsk menighet i Amerika, men døde før avreisen.

I 1810 ble Lange student fra Christiania katedralskole og *[[cand. theol.]]* ved København Universitet i 1814. I 1817 ble han utnevnt til residerende kapellan i Stavanger, og i 1839 til sogneprest i Asker og forstander for lærerskolen Asker seminar. Fra 1854 til 1859 var han dessuten prost i Drammen prosti.

En utnevnelse til biskop i Tromsø avslo han og ble sittende som sogneprest i Asker til 1862, da han gikk av med pensjon.

Flere av Langes prekener ble utgitt i trykken. Han utga også et skrift om Peder Ringeneies henrettelse (1847). Han etterlot seg erindringer som ble utgitt av sønnen Chr. Lange som *Provst Alexander Langes Optegnelser om sit Liv og sin Samtid (1792–1863)* i 1905.

## Utmerkelser
Lange ble ridder av St. Olavs Orden i 1859.

## Litteratur
* «Lange, Alexander», i 

## Referanser
Marit Kirkevold

**Marit Kirkevold** (født 1958) er en norsk sykepleier og professor. Hun er leder for Institutt for sykepleie og helsefremmende arbeid ved OsloMet - storbyuniversitetet. Før dette var hun i mange år leder for avdeling for sykepleievitenskap ved Universitetet i Oslo.   

I Norge var hun den første sykepleier med doktorgrad i sykepleievitenskap og hun har vært helt sentral i arbeidet med å utvikle sykepleie til en selvstendig akademisk disiplin. Hun har derfor vært pådriver for etableringen av sykepleieforskning i Norge.

## Referanser


## Eksterne lenker
* Fra omtale på UiO sine sider
Per Nortvedt

**Per Nortvedt** (født 1952) er en norsk anestesisykepleier, professor ved senter for medisinsk etikk ved Universitetet i Oslo og sakprosaforfatter. Ved formidling gjennom undervisning, forskning og forfatterskap har han bidratt til kunnskap om nærhetsetikk i kliniske helsetjenester og prioriteringer i klinisk medisinsk og helsefaglig virksomhet.

## Referanser
Paul Arnesen

**Paul Arnesen** (islandsk **Páll Árnason**, født 1776 i Breiðabólsstaður på Island, død 1851) var en islandsk filolog og lærer i norske og danske skoler.

## Slekt
Paul Arnesen var sønn av prost Árni Sigurðarson i Snæfellsnes syssel. Han var gift første gang med Bodild Cathrine Thonup og andre gang med Dorothea Elisabeth de Wauvert Wexels. Datteren, forfatterinnen Benedicte Arnesen Kall, har skildret ham i boken *Paul Arnesen Islænder, et Livsbillede* (1884).

## Liv
16 år gammel kom Arnesen til Danmark og ble elev ved skolen i Helsingør. I 1799 tok han *[[examen artium]]*, og i 1800 filologisk og filosofisk eksamen ved Københavns Universitet. I 1803 ble han ansatt som adjunkt ved Christiania katedralskole, hvor han i 1806 ble overlærer.

I 1812 forlot han Norge og slo seg ned i Danmark. Han var overlærer i Slagelse fra 1813, og i 1815 ble han rektor i Fredericia. Da skolen ble nedlagt i 1817 flyttet han til København, hvor han var lærer ved Borgerdydskolen.

## Virke
Arnesen utga en gresk-dansk (1830) og en latinsk-dansk (1845–1848) ordbok.

I Norge var han medlem av Selskabet for Norges Vels historisk-filosofiske klasse, som utga *[[Historisk-philosophiske Samlinger]]*. I 1812 var han involvert i Selskabets plan om en ny oversettelse av Snorres kongesagaer til dansk. Han skulle oversette prosateksten i sagaene, mens Grundtvig skulle oversette kvadene. Men da Arnesen trakk seg og flyttet til Danmark, ble hele oversettelsen overlatt til Grundtvig.

I 1812 utga han skriftet «Bidrag til at Bedømme Christiania som tilkommende Sæde for Norges Universitet».

## Litteratur
* «Arnesen, Paul», i 
*
Kaleidoscope (Transatlantic-album)

***Kaleidoscope*** er det fjerde studioalbumet fra progressiv rock supergruppen Transatlantic, utgitt januar 2014. Albumet består av to lange komposisjoner, «Into the Blue» på over 25 minutter og tittelsporet «Kaleidoscope», som varer i nesten 32 minutter, samt tre kortere låter. 11. september 2014 ble *Kaleidoscope* kåret til «Årets album» under den tredje årlige utdelingen av Progressive Music Awards. Albumet ble gitt ut i to versjoner; som enkelt-CD og en dobbel-CD Special Edition-versjon med bonus-CD som inneholder åtte coverlåter.

## Sporliste
Alle sporene er skrevet og arrangert av Neal Morse, Mike Portnoy, Roine Stolt og Pete Trewavas, unntatt hvor annet er notert.

#«Into the Blue» – 25:11
#*I. «Overture»
#*II. «The Dreamer and the Healer»
#*III. «A New Beginning»
#*IV. «Written in Your Heart»
#*V. «The Dreamer and the Healer (Reprise)» 
#«Shine» – 7:26
#«Black As the Sky» – 6:43
#«Beyond the Sun» (Morse) – 4:29
#«Kaleidoscope» – 31:53
#*I. «Overture»
#*II. «Ride the Lightning»
#*III. «Black Gold»
#*IV. «Walking the Road»
#*V. «Desolation Days»
#*VI. «Lemon Looking Glass»
#*VII. «Ride the Lightning (Reprise)»

**Ekstramateriale på Special Edition bonus-CD**
#«And You and I» (Jon Anderson, Steve Howe, Chris Squire, Bill Bruford – Yes-cover) – 10:43
#«Can't Get It Out of My Head» (Jeff Lynne – Electric Light Orchestra-cover) – 4:43
#«Conquistador» (Gary Brooker, Keith Reid – Procol Harum-cover) – 4:10  
#«Goodbye Yellow Brick Road» (Elton John, Bernie Taupin – Elton John-cover) – 3:16
#«Tin Soldier» (Steve Marriott, Ronnie Lane – Small Faces-cover) – 3:21
#«Sylvia» (Thijs van Leer – Focus-cover) – 3:49
#«Indiscipline» (Adrian Belew, Bill Bruford, Robert Fripp, Tony Levin – King Crimson-cover) – 4:43 
#«Nights in White Satin» (Justin Hayward – The Moody Blues-cover) – 6:12

## Personell
;Transatlantic
*Neal Morse — keyboard, akustisk gitar, vokal
*Roine Stolt — elektrisk gitar, vokal, perkusjon, keyboard
*Pete Trewavas — bassgitar, vokal
*Mike Portnoy — trommer, vokal

;Medvirkende musikere
*Chris Carmichael — cello
*Rich Mouser — pedal steelgitar på «Beyond the Sun»
*Daniel Gildenlöw — vokal på «Written in Your Heart»

## Referanser


## Eksterne lenker
*
Liste over statsledere i 582 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Ford Escort (Kina)

Den nåværende **Ford Escort** er en kompaktbil som selges på det kinesiske og det taiwanske markedet av Ford. Etter sin kunngjøring i midten av 2013 at de hadde til hensikt å gjenopplive "Escort" navnet på en bil basert på en eldre versjon av Ford Focus, Ford lanserte den nye Escort i januar 2015.

## Historie og linje
Ford hadde brukt eskortnavnet på tre tidligere billinjer; for det første på en variant av Ford Squire solgt i Storbritannia 1955 til 1961, deretter på den bedre kjente europeiske Ford Escort solgt fra 1968 til 2004, og den nordamerikanske Ford Escort solgt mellom 1980 og 2003.

I 2013 annonserte Ford sin intensjon om å gjenopplive "Escort" stemplet på det kinesiske markedet i 2014, med en kompakt utøvende bil basert på den nåværende Ford Focus Classic, selv en versjon av den andre generasjonen Ford Focus. Den kinesiske Escort skulle være den tekniske etterfølgeren til Focus Classic og posisjonert under den nåværende tredje generasjonen Ford Focus.

## Referanser
Mohmandistriktet

**Mohmand** (pashto: د مومندو قبايلي سيمه; urdu: مہمند ایجنسی) er et distrikt i Khyber Pakhtunkhwa, Pakistan. Fra 1951 var det et av Pakistans føderalt administrerte stammeområder (FATA). Gjennom innlemmingen av FATA i Khyber Pakhtunkhwa den 31. mai 2018, ble det et distrikt.  Mohmand grenser mot Bajaurdistriktet i nord, Khyberdistriktet i sør, distriktene Malakand og Charsadda i øst og distriktet Peshawer i sørøst.
Kriminal- og Politiretten

**Kriminal- og Politiretten** i København ble opprettet ved forordning av 28. februar 1845 og trådte i virksomhet 1. juli samme år. Den avløste dels den tidligere særlige Københavns Politiret (som ifølge forordning av 5. juli 1793 var bekledd med to assessorer og politimesteren som justitiarius, men ved pl. av 4. april 1809 var blitt løst fra forbindelsen med politimesteren og hadde fått sin egen justitiarius), dels Hof- og Stadsretten i dens egenskap av første instans i københavnske straffesaker.

Under Kriminal- og Politiretten hørte undersøkelse og pådømmelse av saker mot personer som var siktet for å ha begått forbrytelser i København, og av alle københavnske offentlige politisaker samt av de private politisaker som ifølge sivilprosessens vernetingsregler skulle eller kunne anlegges i København. Kriminal- og Politiretten hadde dog ingen jurisdiksjon over militærpersoner unntatt i private politisaker; dessuten hørte saker angående geistliges brudd på embedsplikt under geistlig rett; endelig var behandlingen og påkjennelsen av visse sjørettslige forseelser lagt til Sø- og Handelsretten.

Kriminal- og Politiretten var opprinnelig bekledt med en justitiarius og åtte assessorer; ved senere lover ble assessorenes antall økt til 16. Videre fungerte ved retten en justissekretær, protokollførere, assistenter og rettsvitner samt en del oppdagelsesbetjenter, skrivere og bud. Til domsavsigelse, mottakelse av aktorers og defensorers innlegg i justissaker med mere ble det holdt rett hver tirsdag og lørdag klokken 10. For øvrig fungerte retten i avdelinger som hver for seg var satt med én enkelt dommer.

I domsavsigelsen, som alltid foregikk på skriftlig grunnlag, deltok – for så vidt angikk de egentlige straffesaker (justissaker) og de private politisaker – fem (siden 1911 dog kun tre) dommere i hver sak. Derimot hadde hver av dommerne i avdelingene for offentlige politisaker myndighet til på egen hånd å idømme visse mindre straffer; men var det i offentlige politisaker spørsmål om høyere straff, deltok andre av rettens assessorer i pådømmelsen. De av enkeltdommer i offentlige politisaker avsagte dommer var upåankelige, mens Kriminal- og Politiret-dommer og kjennelser for øvrig sto under anke til Højesteret innenfor de sedvanlige ankegrensene.

Ved retsplejelovens ikrafttredelse 1. oktober 1919 overgikk Kriminal- og Politirettens virksomhedsområde dels til Københavns Byret, dels til Østre Landsret.

## Kilder

*
KaLIVEoscope

***Kaliveoscope*** (stilisert som ***KaLIVEoscope***) er det femte konsertalbumet fra progressiv rock-supergruppen Transatlantic, utgitt i oktober 2014. Albumet dokumenterer hele bandets konsert 9. mars 2014 i Köln i Tyskland på DVD og tre CD-er med opptak fra konsertene 13.- og 14. mars 2014 i Tilburg i Nederland Albumet ble utgitt i to versjoner; tre CD-er med en enkelt DVD, og en Limited Deluxe-versjon med en ekstra DVD som inneholder en dokumentar fra *[[Kaleidoscope (Transatlantic-album)|Kaleidoscope]]*-turneen samt intervjuer med de fire medlemmene i bandet

## Sporliste
Alle spor er skrevet av Neal Morse, Mike Portnoy, Roine Stolt og Pete Trewavas, unntatt hvor annet er notert.

### 3 CD – Live in Tilburg
**CD 1**
#«Into the Blue» – 27:49
#«My New World» – 18:28
#«Shine» – 7:23

**CD 2**
#«The Whirlwind Medley» – 30:12
#«Beyond the Sun» – 4:50
#«Kaleidoscope» – 31:30

**CD 3**
#«Neal & Roine Duet» – 4:34
#«We All Need Some Light» (Morse) – 6:05
#«Black as the Sky» – 7:22
#«Nights in White Satin» (Justin Hayward, The Moody Blues-cover) – 8:09
#«Sylvia» (Thijs van Leer, Focus-cover) – 4:46
#«Hocus Pocus» (Thijs van Leer/Jan Akkerman, Focus-cover) – 7:09
#Medley: «All of the Above» / «Stranger in Your Soul» – 24:34

### DVD – Live in Cologne
#«Into the Blue» – 26:12
#«My New World» – 17:29
#«Shine» – 7:22 
#«The Whirlwind Medley» – 29:34
#«Beyond the Sun» – 4:24
#«Kaleidoscope» – 31:30
#«Neal & Roine Duet» – 3:41
#«We All Need Some Light» (Morse) – 5:56
#«Black as the Sky» – 7:22
#Medley: «All of the Above» / «Stranger in Your Soul» – 26:06

**Ekstramateriale på Limited Deluxe-DVD**
#«Into the Kaleidoscope (A behind the scenes look at: Kaleidoscope World Tour 2014)» – 81:52
#«Band Interview» – 22:31
#Bonus-konsertopptak
:#«Nights in White Satin» (Justin Hayward, The Moody Blues-cover innspilt i Tilburg) – 7:46
:#«Sylvia» (Thijs van Leer, Focus-cover innspilt i Tilburg) – 3:46
:#«Hocus Pocus» (Thijs van Leer/Jan Akkerman, Focus-cover innspilt i Tilburg) – 7:53

## Personell
* Neal Morse – vokal, keyboard, akustisk gitar
* Roine Stolt – elektrisk gitar, vokal
* Pete Trewavas – bass, vokal
* Mike Portnoy – trommer, vokal

;Medvirkende musiker
* Ted Leonard – keyboard, gitar, perkusjon, vokal

## Referanser


## Eksterne lenker
*
Salade lyonnaise

**Salade lyonnaise** er en fransk matrett. Den er en salatrett med opprinnelse i byen Lyon.

Retten består av salat (tradisjonelt *chicorée frisée*, selv om andre også kan brukes), vinaigrette, sprøstekt bacon og posjerte egg.

## Referanser